**Επτά Μέρες με τη Μέριλιν** (αγγλικά: *My Week with Marilyn*) είναι βρετανικό βιογραφικό δράμα, παραγωγής 2011, σε σκηνοθεσία Σάιμον Κέρτις και σε σενάριο του Άντριαν Χότζις. Πρωταγωνιστούν οι Μισέλ Γουίλιαμς, Κένεθ Μπράνα, Έντι Ρέντμεϊν, Ντάγκρεϊ Σκοτ, Έμμα Γουάτσον και Τζούντι Ντεντς. Η ταινία είναι βασισμένη στα δύο βιβλία του Κόλιν Κλαρκ και απεικονίζει τα γυρίσματα της ταινίας *Ο Πρίγκιπας και η Χορεύτρια* (The Prince and the Showgirl, 1957), στην οποία πρωταγωνιστούσαν οι Μέριλιν Μονρόε και Λόρενς Ολίβιε. Εστιάζει στην εβδομάδα που πέρασε η Μονρόε στη Βρετανία με τον Κλαρκ, όταν ο σύζυγός της, Άρθουρ Μίλερ, έφυγε από τη χώρα.

Η ταινία κυκλοφόρησε στους κινηματογράφους στις 23 Νοεμβρίου 2011 στις Ηνωμένες Πολιτείες και στις 25 Νοεμβρίου 2011 στο Ηνωμένο Βασίλειο. Η Μισέλ Γουίλιαμς κέρδισε τη Χρυσή Σφαίρα Α' Γυναικείου Ρόλου και έλαβε υποψηφιότητα για Όσκαρ.

Πλοκή
-----

Το καλοκαίρι του 1956, ο Κόλιν Κλαρκ δουλεύει ως βοηθός στα γυρίσματα της ταινίας *Ο Πρίγκιπας και η Χορεύτρια* (The Prince and the Showgirl), στην οποία πρωταγωνιστούν οι Λόρενς Ολίβιε και Μέριλιν Μονρόε, η οποία είναι στο μήνα του μέλιτος με το νέο της σύζυγο, το συγγραφέα Άρθουρ Μίλερ. Όταν ο Μίλερ φεύγει από τη Βρετανία, ο Κλαρκ συστήνει τη Μονρόε στη βρετανική ζωή και περνούν μία εβδομάδα μαζί, κατά τη διάρκεια της οποίας η Μέριλιν δραπετεύει από τη ρουτίνα του Χόλιγουντ και την πίεση της δουλειάς της.

Ηθοποιοί και Χαρακτήρες
-----------------------

* Μισέλ Γουίλιαμς στο ρόλο της *Μέριλιν Μονρόε*
* Κένεθ Μπράνα στο ρόλο του *Λόρενς Ολίβιε*
* Έντι Ρέντμεϊν στο ρόλο του *Κόλιν Κλαρκ*
* Τζούντι Ντεντς στο ρόλο της *Σίμπιλ Θορντάικ*
* Έμμα Γουάτσον στο ρόλο της *Λούσι*
* Ντάγκρεϊ Σκοτ στο ρόλο του *Άρθουρ Μίλερ*
* Ντόμινικ Κούπερ στο ρόλο του *Μίλτον Γκριν*
* Τζούλια Ορμόντ στο ρόλο της *Βίβιαν Λι*
* Ντέρεκ Τζάκομπι στο ρόλο του *Όουεν Μόρσχεντ*
* Ζόε Γουάναμεϊκερ στο ρόλο της *Πόλα Στράσμπεργκ*
* Ρίτσαρντ Κλίφορντ στο ρόλο του *Ρίτσαρντ Γουάτις*
* Φίλιπ Τζάκσον στο ρόλο του *Ρότζερ Σμιθ*

Παραγωγή
--------

### Ανάπτυξη

Η ταινία *Επτά Μέρες με τη Μέριλιν* είναι βασισμένη στα βιβλία του Κόλιν Χανκ "The Prince, The Showgirl and Me" και "My Week with Marilyn" τα οποία καταγράφουν το χρόνο που πέρασε στα γυρίσματα της ταινίας *Ο Πρίγκιπας και η Χορεύτρια* το 1957 και τις μέρες που πέρασε με τη Μονρόε.
 Αφού διάβασε τα δύο βιβλία το 2004, ο Σάιμον Κέρτις προσέγγισε τον παραγωγό Ντέιβιντ Πάρφιτ για τη δημιουργία ταινίας βασισμένη στα βιβλία αυτά. Ο Πάρφιτ είπε ότι η ιδέα αυτή άρεσε σε όλους, αλλά επειδή η Μονρόε είναι τόσο οικεία στον κόσμο, αναρωτήθηκαν τι έχει απομείνει να ειπωθεί. Ο Άντριαν Χότζις, που προσάρμοσε τα βιβλία και έγραψε το σενάριο, είπε: *"Αν μου έλεγες ότι κάποια μέρα θα έγραφα μια ταινία για αυτήν, θα έμενα έκπληκτος, επειδή δεν θα ήξερα από που να αρχίσω"*. Οι Κέρτις και Πάρφιτ έπρεπε να περιμένουν δεκαοχτώ μήνες ώστε να αποκτήσουν τα δικαιώματα των βιβλίων και άλλουν έξι μήνες να γράψει ο Χότζις το σενάριο. Μόλις όλα τακτοποιήθηκαν ξεκίνησε η διαδικασία χρηαμτοδότησης της ταινίας και του κάστινγκ. Ο Κέρτις πήγε στον Χάρβεϊ Γουαϊνστάιν και του είπε την ιδέα του. Ο Γουαϊνστάιν είπε ότι είχε διαβάσει τα βιβλία, αλλά ποτέ δεν θεώρησε ότι μπορούσαν να γίνουν ταινία. Διάβασε το σενάριο του Χότζις, το οποίο περιέγραψε αρκετά καλό. Ο Γουαϊνστάιν δέχτηκε να χρηματοδοτήσει την ταινία καθώς ήθελε να συνεργαστεί ξανά με τη Μισέλ Γουίλιαμς, μετά το *Blue Valentine* (2010).

### Κάστινγκ

Οι Μισέλ Γουίλιαμς και Ντάγκρεϊ Σκοτ σε σκηνή από τα γυρίσματα
Τον Αύγουστο του 2009, δημοσιεύτηκε ότι η Σκάρλετ Τζοχάνσον ήταν η πρώτη επιλαχούσα να υποδυθεί τη Μονρόε στην ταινία. Οι Κέιτ Χάντσον, Έιμι Άνταμς και Μισέλ Γουίλιαμς θεωρούνταν επίσης υποψήφιες. Τρεις μήνες αργότερα, αποκαλύφθηκε ότι η Γουίλιαμς βρισκόταν σε διαπραγματεύσεις για το ρόλο. Το Νοέμβριο του 2011, ο Κέρτις αποκάλυψε ότι ήθελε τη Γουίλιαμς για το ρόλο και ήταν η μόνη ηθοποιός που συναντήθηκε με τους παραγωγούς. Η Γουίλιαμς δέχτηκε το ρόλο δύο χρόνια πριν η ταινία ξεκινήσει γυρίσματα. Η ηθοποιός ξόδεψε έξι μήνες διαβάζοντας βιογραφίες, ημερολόγια, γράμματα, ποιήματα και σημειώσεις της Μονρόε. Επίσης παρακολούθησε τις ταινίες της, πήρε βάρος και δούλεψε με χορογράφο ώστε να τη βοηθήσει να τελειοποιήσει το περπάτημα της Μονρόε.

Πάνω από σαράντα ηθοποιοί έκαναν δοκλιμαστικό για το ρόλο του Κλαρκ. Το Σεπτέμβριο, ανακοινώθηκε ότι ο Έντι Ρέντμεϊν πήρε το ρόλο. Τον ίδιο μήνα ανακοινώθηκε και η συμμετοχή της Έμα Γουάτσον στο μικρό ρόλο της Λούσι. Ο Κένεθ Μπράνα ήταν σε διαπραγματεύσεις για ρόλο του Λόρενς Ολίβιε τον Ιούλιο του 2010 μετά την αποχώρηση του Ρέιφ Φάινς και λίγο καιρό μετά πήρε τελικά το ρόλο.

Box office
----------

Με προϋπολογισμό 6,4 εκατομμύρια λίρες, το *Επτά Μέρες με τη Μέριλιν* έκανε άνοιγμα τριημέρου στη 12η θέση με 1,7 εκατομμύρια δολάρια. Στην Αμερική συνολικά απέφερε 14,6 εκατομμύρια δολάρια ενώ στον υπόλοιπο κόσμο 20,4 εκατομμύρια δολάρια. Παγκοσμίως συγκέντρωσε 35 εκατομμύρια δολάρια.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα | Παραπομπή |
| --- | --- | --- | --- | --- |
| Όσκαρ | Α' Γυναικείου Ρόλου | Μισέλ Γουίλιαμς | Υποψηφιότητα |  |
| Β' Ανδρικού Ρόλου | Κένεθ Μπράνα | Υποψηφιότητα |  |
| Χρυσές Σφαίρες | Καλύτερη Ταινία - Κωμωδία/Μιούζικαλ |  | Υποψηφιότητα |  |
| Α' Γυναικείου Ρόλου - Κωμωδία/Μιούζικαλ | Μισέλ Γουίλιαμς | Νίκη |  |
| Β' Ανδρικού Ρόλου | Κένεθ Μπράνα | Υποψηφιότητα |  |
| Screen Actors Guild Awards | Καλύτερη Γυναικεία Ερμηνεία σε Πρωταγωνιστικό Ρόλο | Μισέλ Γουίλιαμς | Υποψηφιότητα |  |
| Καλύτερη Ανδρική Ερμηνεία σε Δευτεραγωνιστικό Ρόλο | Κένεθ Μπράνα | Υποψηφιότητα |  |
| BAFTA | Καλύτερη Βρετανική Ταινία |  | Υποψηφιότητα |  |
| Α' Γυναικείου Ρόλου | Μισέλ Γουίλιαμς | Υποψηφιότητα |  |
| Β' Ανδρικού Ρόλου | Κένεθ Μπράνα | Υποψηφιότητα |  |
| Β' Γυναικείου Ρόλου | Τζούντι Ντεντς | Υποψηφιότητα |  |
| Πρωτότυπο Σενάριο | Άμπι Μόργκαν | Υποψηφιότητα |  |
| Σχεδιασμός Κοστουμιών | Τζιλ Τέιλορ | Υποψηφιότητα |  |
| Μακιγιάζ & Κομμώσεις | Τζένι Σίρκορ | Υποψηφιότητα |  |

Παραπομπές
----------

1. ↑  «First Look at Michelle Williams as Marilyn Monroe». *ComingSoon*. CraveOnline. 8 Οκτωβρίου 2010. Αρχειοθετήθηκε από το πρωτότυπο στις 8 Νοεμβρίου 2011. Ανακτήθηκε στις 15 Δεκεμβρίου 2011.
2. 1 2 3 4 5 6 7  Gritten, David (5 Νοεμβρίου 2011). «My Week with Marilyn: the true story». *The Daily Telegraph* (Telegraph Media Group).. Ανακτήθηκε στις 15 Δεκεμβρίου 2011.
3. 1 2 3  Block, Alex Ben (19 Νοεμβρίου 2011). «Hip Pads, Prosthetic Chins, Dips in Sub-Zero Lakes: The Making of 'My Week With Marilyn'». *The Hollywood Reporter*. Prometheus Global Media. Ανακτήθηκε στις 15 Δεκεμβρίου 2011.
4. 1 2 3  Hogan, Michael (23 Νοεμβρίου 2011). «'My Week With Marilyn': Harvey Weinstein On Michelle Williams, Marilyn Monroe & The Oscars». The Huffington Post. Ανακτήθηκε στις 15 Δεκεμβρίου 2011.
5. 1 2  Minaya, Marcell (1 Αυγούστου 2009). «Johansson 'in lead to play Marilyn Monroe». *Digital Spy*. Hachette Filipacchi UK. Αρχειοθετήθηκε από το πρωτότυπο στις 8 Απριλίου 2012. Ανακτήθηκε στις 15 Δεκεμβρίου 2011.
6. 1 2  Moody, Mike (4 Δεκεμβρίου 2009). «Michelle Williams 'to play Marilyn Monroe'». *Digital Spy*. Hachette Filipacchi UK. Αρχειοθετήθηκε από το πρωτότυπο στις 1 Αυγούστου 2013. Ανακτήθηκε στις 15 Δεκεμβρίου 2011.
7. 1 2  Green, Adam. «Michelle Williams: My Week with Michelle». *Vogue*. Condé Nast Publications. Αρχειοθετήθηκε από το πρωτότυπο στις 19 Απριλίου 2013. Ανακτήθηκε στις 15 Δεκεμβρίου 2011.
8. 1 2  Bamigboye, Baz (10 Σεπτεμβρίου 2010). «Eddie's hot date with Marilyn». *Daily Mail* (Associated Newspapers).. Ανακτήθηκε στις 15 Δεκεμβρίου 2011.
9. ↑  Kelly, Kristy (24 Σεπτεμβρίου 2010). «Emma Watson 'lands role in My Week'». *Digital Spy*. Hachette Filipacchi Médias. Αρχειοθετήθηκε από το πρωτότυπο στις 28 Νοεμβρίου 2012. Ανακτήθηκε στις 15 Δεκεμβρίου 2011.
10. ↑  Child, Ben (21 Ιουλίου 2010). «Kenneth Branagh in talks to star in Laurence Olivier-Marilyn Monroe film». *The Guardian* (Guardian News and Media).. Ανακτήθηκε στις 15 Δεκεμβρίου 2011.
11. ↑  Bettinger, Brendan (20 Ιουλίου 2010). «Kenneth Branagh in Talks to Play Sir Laurence Olivier in Marilyn Monroe Biopic My Week with Marilyn». Collider. Αρχειοθετήθηκε από το πρωτότυπο στις 23 Νοεμβρίου 2010. Ανακτήθηκε στις 15 Δεκεμβρίου 2011.
12. ↑  Lee Harris, Rachel (10 Οκτωβρίου 2010). «Footnotes». *The New York Times* (The New York Times Company).. Ανακτήθηκε στις 15 Δεκεμβρίου.
13. ↑  «Box office / business for My Week with Marilyn». *IMDb*. Ανακτήθηκε στις 15 Δεκεμβρίου 2011.
14. 1 2 3  «Επτά Μέρες με τη Μέριλιν στο Box Office Mojo». *Box Office Mojo*. Ανακτήθηκε στις 15 Δεκεμβρίου 2011.
15. 1 2  «Academy Awards Nominations in 2012». oscars.org. Ανακτήθηκε στις 25 Ιανουαρίου 2012.
16. 1 2 3  «The 69th Annual Golden Globe Awards». imdb.com. Αρχειοθετήθηκε από το πρωτότυπο στις 11 Νοεμβρίου 2014. Ανακτήθηκε στις 16 Δεκεμβρίου 2011.
17. 1 2  «The 18th Annual Screen Actors Guild Awards». sagawards.org. Ανακτήθηκε στις 30 Ιανουαρίου 2012.
18. 1 2 3 4 5 6 7  «BAFTA Film Awards Nominations in 2012». bafta.org. Ανακτήθηκε στις 18 Ιανουαρίου 2012.

Εξωτερικοί σύνδεσμοι
--------------------

* Επίσημη ιστοσελίδα
* Επτά Μέρες με τη Μέριλιν στο IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |